Običajno programiramo pisno, mi pa bomo uporabljali Blockly
z vizualnimi blokci, ki jih premikamo naokrog, tako da nastane program.
V ozadju še vedno pišemo kodo.
Za začetek bomo sestavili kodo za program, ki se bo jeznemu ptiču (Angry Bird) pomagal
prebiti skozi labirint in ujeti zlobnega pujsa, ki je ukradel njegova jajca.
Blockly je razdeljen na tri glavne dele.
Na levi je ptičev labirint, kjer bo tekel tvoj program.
Navodila za vsak nivo so zapisana pod labirintom.
Na sredini je orodjarna,
in vsak od teh blokov predstavlja ukaz, ki ga ptič razume.
Na desni je prazen delovni prostor, kjer bomo sestavili svoj program.
Če na delovno površino potegnem blok "move" (premakni)
in pritisnem "run" (zaženi): kaj se bo zgodilo?
Ptič se premakne en kvadratek naprej po mreži.
In če želim, da ptič po premiku naredi še kaj drugega?
V program lahko dodam še en blok.
Izbrala bom blok "turn right" (obrni se desno)
in ga povlekla pod blok "move", dokler se ne pojavi rumena puščica.
Ko ga spustim, se blokca zlepita skupaj.
Ko spet pritisnem "run", ptič izvede vse ukaze
od vrha navzol po delovni površini.
Če želiš zbrisati blok, ga samo odstraniš s skladovnice
in potegneš v koš za smeti.
Po pritisku gumba "run" lahko vedno stisneš "reset"
za premik ptiča nazaj na začetek. Zdaj pa v lov za prašički!